เมื่อสองสามวันที่ผ่านมา กินยาเข้าไปแล้วมันรู้สึกเหมือนไปติดคอ ที่นี่หนูก็เลยกินน้ำลงไป เยอะแยะ แล้ว พอผ่านมา สักพักนึงมันรู้สึกเจ็บตรงหน้าอกมาก เวลากินอะไรเข้าไปมันก็จะรู้สึกเจ็บ ถึงวันนี้แล้วก็ยัง ไม่หาย เวลากินอะไรเข้าไปแม้แด่น้ำเปล่าก็ยังรู้สึกเหมือนว่ามีอะไรติดอยู่ตรงหน้าอกอยู่ เหมือนเป็นก้อนหรือเม็ดยานั้นยังติดอยู่ค่ะ หนูกลัวว่ายามันยังติดอยู่ตรงหน้าอกหนูอยู่ จะเป็นไปได้ไหมคะว่ามันยังไม่ลงไป แล้วหนูควรทำยังไงดีคะ
สวัสดีค่ะ อาการรู้สึกเหมือนมีอะไรติดที่คอ เจ็บตรงหน้าอกดังกล่าวมานั้น อาจจะเกิดจาก การมีกรดไหลย้อน กระเพาะอาหารอักเสบ การรับประทานอาหารมื้อใหญ่หรือเร็วจนเกินไป การหดตัวผิดปกติของหลอดอาหาร การติดเชื้อที่หลอดอาหาร เป็นต้น ส่วนเม็ดยาดังกล่าวมานั้น ไม่น่าจะติดอยู่ได้ถึง 3 วัน คือถ้าติดอยู่ ก็ควรจะค่อยๆละลายแนบไปกับเยื่อบุหลอดอาหารไปแล้ว หรือถ้าไปอุดตันตรงหลอดอาหาร น่าจะทำให้เจ็บปวดมาก หรือกลืนอะไรไม่ได้เลยเบื้องต้นควรหลีกเลี่ยงการรับประทานอาหารมื้อใหญ่ๆในคราวเดียว ร่วมกับไม่กินแล้วนอนทันที ควรนั่งหัวสูงไว้อย่างน้อย 3 ชั่วโมงควรไปพบแพทย์ถ้าปรับพฤติกรรมดูแล้ว อาการยังไม่ทุเลา จุกเสียดตรงหน้าอกมาก ติดที่คอจนกลืนลำบากร่วมด้วย เพราะควรได้รับการตรวจเพิ่มเติม หรือรับยาลดกรดภายใต้การดูแลของแพทย์ต่อไป